Document ID: 31993R0761

KOMISSION ASETUS (ETY) N:o 761/93,
annettu 24 päivänä maaliskuuta 1993,
Euroopan yhteisön tilastollisesta toimialaluokituksesta annetun neuvoston asetuksen (ETY) N:o 3037/90 muuttamisesta
EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen,
ottaa huomioon Euroopan yhteisön tilastollisesta toimialaluokituksesta 9 päivänä lokakuuta 1990 annetun neuvoston direktiivin 3037/90(1) ja erityisesti sen 8 artiklan b kohdan ja 9 artiklan,
sekä katsoo, että
asetuksessa (ETY) N:o 3037/90 muodostetaan toimialaluokitus, jäljempänä "NACE (Rev.1)" yhteisön tilastotarpeita varten,
on tarpeen muuttaa NACE (Rev.1):tä teknisen ja taloudellisen kehityksen huomioon ottamiseksi, ja
tässä asetuksessa säädetyt toimenpiteet ovat neuvoston päätöksellä 89/382/ETY, Euratom(2) ja asetuksella (ETY) N:o 3037/90 perustetun tilasto-ohjelmia käsittelevän komitean (NACE) lausunnon mukaisia,
ON ANTANUT TÄMÄN ASETUKSEN:
1 artikla
Tässä asetuksessa tehdään pienehköjä muutoksia NACE (Rev.1):een.
2 artikla
Poistetaan seuraavat asetuksen (ETY) N:o 3037/90 liitteessä olevat NACE (Rev. 1):n luokat ja yhdistetään ne muihin luokkiin: 05.03; 11.11, 11.12, 11.13; 15.99; 17.73, 17.74, 17.75; 60.23, 61.11, 61.12.
3 artikla
Korvataan asetuksen (ETY) N:o 3037/90 liite tämän asetuksen liitteellä.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä maaliskuuta 1993.

Labels: 18
19